Diari Oficial de la Generalitat Valenciana


Sumari del DOGV 9213, del 11-11-2021 (2021/11676)

RESOLUCIÓ de 2 de novembre de 2021, de la Direcció General d'Obres Públiques, Transports i Mobilitat Sostenible, per la qual s'autoritza ampliar la prestació de serveis de taxi en l'àmbit de Cheste i la Safor amb motiu de la celebració d'esdeveniments generadors de demanda de transport públic.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9213

Data del DOGV
:   11-11-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/11051


Data del document
:   02-11-2021

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Descriptors 

:   * Conselleria de Política Territorial, Obres Públiques i Mobilitat
    * taxi

RESOLUCIÓ de 2 de novembre de 2021, de la Direcció General d'Obres Públiques, Transports i Mobilitat Sostenible, per la qual s'autoritza ampliar la prestació de serveis de taxi en l'àmbit de Cheste i la Safor amb motiu de la celebració d'esdeveniments generadors de demanda de transport públic. [2021/11772]  
La Llei 13/2017, de 8 de novembre, de la Generalitat, del taxi de la Comunitat Valenciana estableix, en l'article 21, la possibilitat d'exceptuar la limitació geogràfica establida en el seu apartat 2n, quan es produïsquen situacions extraordinàries que donen lloc a un increment de la demanda de serveis de taxi superior a l'oferta existent en el municipi o àrea funcional en què aquestes es produïsquen. Aquesta possibilitat està limitada a taxis residenciats en àmbits limítrofs o pròxims i aplicant la tarifa de l'àmbit de residència de l'autorització o, si escau, a la tarifa interurbana.  
Sent pròxima la celebració d'esdeveniments multitudinaris que generen una demanda extraordinària de serveis de transport públic, es considera procedent ampliar de manera puntual l'àmbit de prestació de serveis de taxi de vehicles residenciats en àmbits funcionals pròxims als llocs de celebració, amb la finalitat de garantir, en aquests casos, la cobertura de les necessitats de mobilitat que es generen.  
  
En virtut de les competències delegades per la Direcció General d'Obres Públiques, Transport i Mobilitat en resolució de 8 de maig de 2017, a petició de la Federació Sindical del Taxi i consultades a la resta d'associacions més representatives del sector, resolc:  
  
Primer  
Autoritzar els titulars d'autorització VT residenciades en l'àrea de prestació conjunta de València, Chiva, Buñol, Godelleta, Loriguilla, Riba-roja de Túria i Vilamarxant, la recollida de viatgers a Cheste, per la celebració del Gran Premi de Moto GP, els dies 12 a 14 de novembre de 2021, amb destinació als àmbits de prestació autoritzats.  
  
Segon  
Autoritzar els titulars d'autorització VT residenciades en l'àrea de prestació conjunta de la Safor, Gandia, Cullera, Alzira, Oliva i Favara, la presa de servei de viatgers a:  
a) Tavernes de la Valldigna, per la celebració del Festivern els dies 28 de desembre a 1 de gener de 2022.  
b) En qualsevol dels municipis de l'àrea funcional de la Safor, així com Gandia, Tavernes de Valldigna, Cullera i Alzira, amb motiu de la celebració de Nit de Nadal i Nit de Cap d'Any des de les 21.00 hores dels dies 24 i 31 de desembre a les 07.00 hores del 25 de desembre i l'1 de gener respectivament.  
  
Tercer  
Atés el caràcter complementari dels serveis autoritzats en la present resolució, la presa de servei fora dels seus àmbits funcionals reconeguda en virtut d'aquesta resolució queda supeditada a l'efectiva celebració dels esdeveniments assenyalats, i tindran prioritat de càrrega els taxis residenciats en el municipi d'inici del servei.  
  
Contra la present resolució que no esgota la via administrativa, es podrà interposar recurs d'alçada davant la Secretaria Autonòmica d'Obres Públiques, Transports i Mobilitat Sostenible en el termini d'un mes, a comptar des de l'endemà de la publicació en el Diari Oficial de la Generalitat Valenciana, d'acord amb el que estableixen els articles 121 i 122 de la Llei 39/2015 d'1 d'octubre, del procediment administratiu comú de les administracions públiques, sense perjudici que s'utilitze qualsevol altra via que es considere oportuna.  
  
València, 2 de novembre de 2021.- La cap del Servei Territorial de Transports de València (p. d. R 08.05.2017, DOGV 31.11.287639): M.ª Aída González-Fleitas de la Serna.